Anexa nr. 1 la H.C.L. Sighișoara nr. \_\_\_\_\_\_\_\_\_\_

**Regulamentul de organizare și utilizare a spațiilor de joacă și a spațiilor de recreere (odihnă) din municipiul Sighișoara**

**I. Introducere**

Prezentul Regulament stabilește obligațiile proprietarului/deținătorului, ale responsabilului cu întreținerea, precum și cele ale beneficiarilor/utilizatorilor spațiilor de joacă/spațiilor de recreere (odihnă) din municipiul Sighișoara.

Prezentul regulament a fost întocmit în baza următoarelor acte normative și documente:

* Hotărârea Guvernului nr. 435/2010 privind regimul de introducere pe piață și de exploatare a echipamentelor pentru agrement;
* Prescripția Tehnică PT R 19/2002 a Inspecției de Stat pentru Controlul Cazanelor, Recipientelor sub Presiune și Instalațiilor de Ridicat, ”Cerințe tehnice de securitate privind echipamentele și instalațiile montate și utilizate în cadrul parcurilor de distracție și a spațiilor de joacă”, cu modificările și completările ulterioare;
* Ordinul nr. 98/2003 al Ministrului Industriei și Resurselor, pentru aprobarea PT R 19/2002, ediția 1, ”Cerințe tehnice de securitate privind echipamentele și instalațiile montate și utilizate în cadrul parcurilor de distracție și a spațiilor de joacă”, cu modificările și completările ulterioare;
* Ordinul nr. 501/2004 al Ministrului Economiei și Comerțului pentru modificarea și completarea PT R 19/2002, ediția 1, ”Cerințe tehnice de securitate privind echipamentele și instalațiile montate și utilizate în cadrul parcurilor de distracție și a spațiilor de joacă”;
* Ordinul nr. 4/2006 al Ministrului Economiei și Comerțului pentru modificarea și completarea PT R 19/2002, ediția 1, ”Cerințe tehnice de securitate privind echipamentele și instalațiile montate și utilizate în cadrul parcurilor de distracție și a spațiilor de joacă”;
* Ordonanța Guvernului nr. 21/2002 privind gospodărirea localităților urbane și rurale, cu modificările și completările ulerioare;
* Ordinul nr. 119/2014 al Ministerului Sănătății pentru aprobarea Normelor de igienă și sănătate publică privind mediul de viață al populației;
* O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare;
* H.G. nr. 955/2004 pentru aprobarea reglementărilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare;
* Ordonanța Guvernului nr. 2/2001 privind regimul juridic al contravențiilor, cu modificările și completările ulterioare;
* Legea nr. 61/1991 pentru sancționarea faptelor de încălcare a unor norme de conviețuire socială, a ordinii și liniștii publice, republicată, cu modificările și completările ulterioare;
* Contractul de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017.

**II. Definiții:**

1. **Echipament pentru spațiu de joacă** – echipament pentru agrement conceput sau destinat pentru a putea fi utilizat de copii, la care intervine exclusiv greutatea sau forța fizică a ființei umane și destinat folosirii pe un spațiu colectiv de joacă, temporar sau permanent;
2. **Spațiu de joacă** – perimetru delimitat și amenajat în scopul agrementului, în care este instalat cel puțin un echipament pentru spațiile de joacă;
3. **Spațiu de recreere (odihnă**) – perimetru delimitat și amenajat în scopul recreerii, respectiv spațiu amenajat cu alei pietonale și zone cu pavele, pe care sunt amplasate bănci, coșuri de gunoi și elemente (mese de tenis, șah, etc.) destinate agrementului, jocului sau destinderii utilizatorilor/beneficiarilor, precum și o zonă gazonată completată cu flori și arbuști ornamentali;
4. **Proprietarul/Deținătorul spațiului de joacă**/**spațiului de recreere (odihnă)** – Municipiul Sighișoara;
5. **Responsabilul cu întreținerea spațiilor de joacă/spațiilor de recreere (odihnă)** – S.C. Ecoserv Sig S.R.L., responsabil cu administrarea, întreținerea, verificarea, reparațiile la spațiile de joacă/spațiile de recreere (odihnă) din municipiul Sighișoara;
6. **Beneficiarii/Utilizatorii spațiilor de joacă** – copiii cu vârstă cuprinsă între 1 - 14 ani. Copiii cu vârstă mai mică de 7 ani vor fi însoțiți în mod obligatoriu de un adult;
7. **Beneficiarii/Utilizatorii spațiilor de recreere (odihnă)** - beneficiarii fără limită de vârstă, cu mențiunea că este permis accesul copiilor cu vârsta cuprinsă între 1-7 ani, în condițiile în care aceștia sunt însoțiți de către un adult, cât și a copiilor cu dizabilități numai sub supravegherea însoțitorilor adulți;

**III. Regimul de funcționare**

1. **Obligațiile proprietarului/deținătorului spațiilor de joacă/spațiilor de recreere (odihnă) – Municipiul Sighișoara**

Proprietarul trebuie să obțină și să asigure următoarele:

1. să obțină și să dețină documentația tehnică (certificate de conformitate, etc.) pentru echipamentele montate și utilizate în spațiile de joacă/spațiile de recreere (odihnă), în funcție de situație;
2. să asigure prin responsabilul S.C. Ecoserv Sig S.R.L. amplasarea unui panou de avertizare/informare în incinta spațiului de joacă cu următoarele date: destinație, program de funcționare, date de identificare ale deținătorului spațiului de joacă, numerele de telefon pentru: Serviciul de Urgență; Primăria municipiului Sighișoara; S.C. Ecoserv Sig S.R.L.; Serviciul Public Poliția Locală și alte informații importante pentru beneficiari (specificații privind greutatea utilizatorului, instrucțiuni de utilizare, interdicții de exploatare, sancțiuni);
3. să informeze beneficiarii în legătură cu denumirea echipamentelor din aceste spații, potențialele pericole, modul adecvat de utilizare și comportamentul utilizatorilor (n.n. prevederileregulamentului de organizare și utilizare a spațiilor);
4. să verifice activitățile de întreținere efectuate la aceste spații de către responsabilul cu întreținerea acestora;
5. împrejmuirea spațiilor pe baza unui plan al lucrărilor de împrejmuire, întocmit cu respectarea prevederilor legale;
6. să propună scoaterea din uz a echipamentelor care nu mai pot asigura securitatea beneficiarilor din cauza uzurii, respectiv a exploatării necorespunzătoare sau vandalizării;
7. să primească sesizările cetățenilor în legătură cu defecțiunile apărute și să ia măsuri pentru remedierea lor în cel mai scurt timp, respectiv în termen de 24 de ore de la primirea sesizării;
8. să asigure, prin intermediul Poliției Locale, respectarea ordinii în aceste spații prin inspecții periodice și să aplice sancțiuni pentru nerespectarea regulamentului;
9. să aducă la cunoștința beneficiarilor programul de funcționare al spațiilor de joacă, după cum urmează:

- în perioada 01 martie – 15 septembrie, între orele 08:00-21:00;

- în perioada 16 septembrie – 28 februarie, între orele 09:00-20:00.

j. Spațiile care sunt dotate cu porți care se închid cu lacăt (care au prevăzut sistem de închidere), vor fi supuse programului de funcționare prevăzut la Cap. III, pct. 1, lit. i din prezentul Regulament. Acestea vor fi deschise la începerea programului de funcționare, respectiv închise la sfârșitul programului de funcționare de către reprezentanții Serviciului Public Poliția Locală; S.C. Ecoserv Sig S.R.L. și/sau Asociațiile de Proprietari, în preajma cărora sunt realizate și identificate aceste spații, care sunt dotate cu porți care se închid, acestea din urmă răspunzând de eventualele prejudicii produse spațiilor dotate cu porți, în situația în care, cu intenție sau din neglijență, vor fi lăsate neînchise în afara programului de funcționare amintit.

k. să asigure prin societatea responsabilă cu întreținerea spațiilor de joacă, amplasarea de indicatoare ”Fumatul interzis”, folosindu-se de simbolul internațional, respectiv țigareta barată de o linie transversală, precum și a indicatoarelor de acces interzis cu animale în spațiile de joacă.

1. **Obligațiile responsabilului cu administrarea și întreținerea spațiilor de joacă/spațiilor de recreere (odihnă) – S.C. Ecoserv Sig S.R.L.**
2. Să asigure funcționarea corectă și siguranța echipamentelor din aceste spații;
3. Să planifice verificările, lucrările de reparații și întreținere a spațiilor și să le supună aprobării Primarului Municipiului Sighișoara;
4. Să execute lucrările de reparații și întreținere a spațiilor, în conformitate cu procedurile tehnice ale fiecărui echipament, standardele și legislația în vigoare, conform planificării și ori de câte ori este nevoie, răspunzând exclusiv, potrivit prevederilor legale, pentru modul de executare a lucrărilor de reparații și întreținere planificate și/sau pentru nerealizarea acestora;
5. Să efectueze lucrările de întreținere și reparații numai cu personal calificat și, dacă este cazul, autorizat;
6. Să remedieze în cel mai scurt timp posibil defecțiunile sesizate de către cetățeni, instituții, agenți economici, etc., respectiv în termen de 24 de ore de la primirea sesizării;
7. Să afișeze un panou cu avertismentul ”DEFECT” de îndată ce a fost sesizată defecțiunea și să elimine echipamentul de joacă/elementul defect în cel mult 2 zile de la sesizare, dacă acesta nu poate fi reparat sau nu mai poate fi repus în funcțiune spre utilizare;
8. Să întocmească și să completeze la zi un registru de evidență a inspecțiilor, verificărilor și lucrărilor de întreținere și reparații;
9. Să întocmească un caiet de evidență a sesizărilor din partea cetățenilor și a modului de soluționare a acestora;
10. Să prezinte primarului municipiului un raport trimestrial al stării acestor spații, precum și al numărului sesizărilor primite din partea cetățenilor, a modului de soluționare a acestora și a termenului lor de soluționare;
11. Să fie prezent la toate inspecțiile organelor de îndrumare și control și să ia măsurile necesare pentru remedierea neregulilor constatate, potrivit termenelor impuse și stabilite de acestea în urma inspecțiilor efectuate.

Eventualele accidente produse din cauza neîntreținerii sau întreținerii necorespunzătoare a spațiilor de joacă/spațiilor de recreere (odihnă), atrage răspunderea exclusivă a S.C. Ecoserv Sig S.R.L.

**IV. Regimul de exploatare a spațiilor de joacă/spațiilor de recreere (odihnă)**

1. Spațiile de joacă se utilizează gratuit de toți beneficiarii, cu vârsta cuprinsă între 1-14 ani, cu respectarea specificațiilor privind greutatea utilizatorului, inscripționate pe echipamentele de joacă, sau pe panoul de avertizare/informare.

2. Accesul copiilor în spațiul de joacă este permis astfel:

1. copiii cu vârsta cuprinsă între 1-7 ani, vor fi însoțiți în mod obligatoriu de un adult;
2. copiii cu dizabilități au acces în incinta spațiilor de joacă pentru utilizarea echipamentelor din dotare numai sub supravegherea însoțitorilor adulți;
3. folosirea spațiilor de joacă este permisă utilizatorilor doar în intervalul orar stabilit, conform programului de funcționare;
4. Spațiile de recreere (odihnă) se utilizează gratuit de toți beneficiarii, fără limită de vârstă, cu mențiunea că:
5. este permis accesul copiilor cu vârsta cuprinsă între 1-7 ani, în condițiile în care aceștia sunt însoțiți de către un adult;
6. copiii cu dizabilități au acces în incinta spațiilor de recreere (odihnă) pentru utilizarea echipamentelor din dotare numai sub supravegherea însoțitorilor adulți;
7. folosirea spațiilor de recreere (odihnă) astfel cum sunt acestea prevăzute la Cap. III, pct. 1, lit ”j”, este permisă utilizatorilor doar în intervalul orar stabilit, conform programului de funcționare al acestora.

4. Se interzice escaladarea echipamentelor, cu excepția celor special concepute în acest sens.

5. Se interzice folosirea echipamentelor defecte sau degradate.

1. Se interzice consumul de alimente/băuturi alcoolice în incinta spațiilor.
2. Se interzice pătrunderea în aceste spații a persoanelor aflate sub influența băuturilor alcoolice.
3. Se interzice accesul cu animale de companie în incinta spațiilor.
4. Se interzice aprinderea focului sau utilizării unor surse de foc în incinta spațiilor.
5. Se interzice ruperea, zgârierea, vandalizarea echipamentelor din spații.
6. Se interzice aruncarea ambalajelor/flacoanelor/resturilor în incinta spațiilor.
7. Se interzice utilizarea echipamentelor în alte scopuri decât cele pentru care au fost concepute.
8. Se interzice staționarea în raza de acțiune a echipamentelor aflate în mișcare/balans.
9. Se interzice utilizarea echipamentelor de către copiii cu vârsta cuprinsă între 1-7 ani fără însoțitor și de către copiii cu dizabilități fără însoțitor.
10. Se interzice pătrunderea în incinta spațiilor cu substanțe inflamabile.
11. Se interzice fumatul în incinta spațiului de joacă.
12. Se interzice staționarea persoanelor în grupuri, în perimetrul spațiilor pentru un alt motiv decât folosirea acestor spații, sau supraaglomerarea de către alte persoane.
13. Se interzice murdărirea cu fluide corporale a spațiilor.
14. Se interzice producerea de zgomote prin strigăte, larmă, utilizarea la un volum necorespunzător a aparaturii audio.
15. Se interzice scuturarea covoarelor, uscarea rufelor pe împrejmuirea sau pe echipamentele din aceste spații.
16. Se interzice circulația și parcarea în aceste spații, a autovehiculelor, ATV-urilor, scuterelor, bicicletelor, sau oricărui alt mijloc de transport.
17. Se interzice pătrunderea în incinta spațiilor de joacă și a spațiilor de recreere (odihnă) închise, în afara orelor de funcționare.
18. Se interzice utilizarea echipamentelor de către beneficiarii care nu se încadrează în categoria celor menționați în prezentul capitol la punctele nr. 1, nr. 2 și nr. 3, precum și utilizarea acestora cu nerespetarea specificațiilor privind greutatea utilizatorului, inscripționate pe echipamentele de joacă, sau pe panoul de avertizare/informare.

Orice defecțiuni constatate la echipamentele din aceste spații se vor anunța imediat, la Primaria Municipiului Sighișoara sau S.C. Ecoserv Sig S.R.L.

În cazul unor accidente sau incidente grave se va anunța în regim de urgență salvarea, poliția, administrația locală, etc., după caz.

**V. Contravenții și sancțiuni**

1. Utilizarea sub orice formă a echipamentelor din incinta spațiului de joacă de către alte persoane decât beneficiarii/utilizatorii spațiilor de joacă definiți conform dispozițiilor prezentului regulament, constituie contravenție și se sancționează cu amenda de la 100 – la 1000 lei.

1. Nerespectarea obligațiilor prevăzute la Capitolul IV punctele: 4-22, constituie contravenție și se sancționează contravențional cu amenda de la 500 la 1.000 lei.
2. În cazul în care prin săvârșirea contravenției se produce o pagubă, se va face mențiune în procesul-verbal de contravenție, iar valoarea pagubei se va stabili pe baza devizului lucrărilor de reparații, urmând a fi recuperată prin măsurile administrative/juridice care se impun, potrivit legii.
3. Contravenția se constată și sancțiunea se aplică de către Poliția Locală a Municipiului Sighișoara.
4. Contravenientul beneficiază de posibilitatea achitării a jumătate din minimul sancțiunii contravenționale în termen de 15 zile de la data înmânării sau comunicării procesului-verbal.
5. Prevederile prezentului regulament se completează cu normele legale aplicabile în domeniul ordinii și liniștii publice și al protecției mediului, respectiv regimul juridic al contravențiilor.

Serviciul Tehnic, Investiții-Urmărire Contracte,

Monitorizare Servicii de Utilități Publice

Șef Serviciu - Radu Pavel-Puiu